- Det er meget frustrerende. I dag spiller vi decideret dårligt, faktisk dårligere end de første kampe i foråret. Havde vi bare spillet som i dem, så havde vi vundet i dag. Det er trist at stå her hver eneste uge og beklage, at vi ikke gør det bedre. I dag skal vi jo være heldige med 0-0, de var tæt på at overraske os til sidst, lød det fra Thomas Augustinussen til TV2/Nord. Næste opgave bliver på ingen måde lettere for nordjyderne. I næste weekend skal man nemlig en tur til København, hvor Brøndby venter. - Det er helt sikkert, at vi skal præstere bedre end det her, hvis vi vil overleve i superligaen. Det er tungt lige nu, men der er jo ikke andet for end at klø på, det er ni kampe endnu, og det er der vi skal vise, hvad vi kan, siger Augustinussen.
0-0 hjemme mod Horsens betyder at AaB stadig er sidst i superligaen. Et faktum der påvirker en af holdets mest rutinerede kræfter.